Oikeusministeriö PL 25
00023 Valtioneuvosto

04.
~Q 't " ( ö1 `P
Asia:	lausunto ehdotuksesta eräiksi kiinteistöjen omistajatietojen ajantasaisuutta parantaviksi säännöksiksi

Suomen Kihlakunnanvoudit ry esittää lausuntonaan seuraavaa: Yleistä:

Toimikunnan tehtävänä on ollut selvittää, millaisin sähköisin asioinnin keinoin voidaan tehostaa kirjaamismenettelyä ja parantaa lainhuuto- ja kiinnitysrekisterin tietosisältöä. Tietosisällön kehittämisessä on ollut kyse ennen kaikkea tietojen ajantasaisuuden parantamisesta. Tärkeimpinä keinoina toimikunta pitää kuolinpesän yhteystietojen saamista lainhuuto- ja kiinnitysrekisteriin sekä kaupanvahvistajien ilmoituksiin perustuvan tiedon-kulun tehostamista. Vaikkakin ehdotukset on tehty ensi sijassa lainhuutoja kiinnitysrekisterin tietojen parantamiseksi, palvelevat ne merkittävästi myöskin muiden viranomaisten kuten ulosottoviranomaisten tietojen saannin tarvetta. Selvittämättömät kuolinpesät ja tällaisten kuolinpesien yhteyshenkilöiden tavoittaminen ovat ulosotossa varsin tavanomainen aikaa vaativa asia. Kuolinpesien yhteyshenkilöiden tietojen saaminen väestötietojärjestelmästä tehostaisi ja nopeuttaisi ulosottotoimia.	Yhteyshenki‑
löiden tietojen saamisen tarve ei ole sidottu siihen, onko kuolinpesällä kiinteää omaisuutta. Tieto on tarpeen kuolinpesän ollessa ylipäänsä ulosoton
asiakkaana joko velallisena tai velkojana. Tämän vuoksi yhdistys pitää ulosoton tarvetta erinomaisesti tukevana toimikunnan ehdotusta, että viran-omaiset voisivat hakea kuolinpesän yhteystietoja suoraan väestötietojärjestelmästä. Tietojen saanti tulisikin toteuttaa ehdotuksen mukaisena mut‑
kattomana ja nopeana jo käytössä olevaa väestötietojärjestelmää hyväksi käyttäen.
Lakiehdotukset:
Laki lainhuuto- ja kiinnitysrekisteristä (21 §)

Tietojen antaminen sähköisessä muodossa nopeuttaa tietojen saamista rekisteriin, jolla voi esim. ulosotto- ja takavarikkoasissa joskus olla suuri-kin merkitys. Tietojen lähettäminen sähköisessä muodossa suoraan rekisteristä toiseen rekisteriin vähentää myös virhemandollisuuksia tietoja kirjattessa ja siirrettäessä. Tämän vuoksi tietojen antamista sähköisessä

muodossa tulee esitetyin tavoin lisätä ja esim. tiedonsiirto ulosoton tietojärjestelmästä suoraan lainhuuto- ja kiinteistörekisteriin tulisi mandollistaa. Samoin on tärkeätä, että konkurssi- ja yrityssaneerausrekisteristä sähköisesti saatujen tietojen perusteella voidaan tehdä vallintarajoituksmerkintä velallisen omistamiin kiinteistöihin odottamatta pesänhoitajan ilmoitusta.

Ehdotuksen mukaan lainhuuto- ja kiinnitysrekisterin pitäjällä ja kirjaamisviranomaisella on oikeus saada sähköisessä muodossa säännöksessä tar-kemmin määriteltyjä tietoja muun muassa väestötietojärjestelmästä. Perustelujen mukaan väestötietorekisteristä saadut osoitetiedot ja kuolinpesän yhteystiedot voitaisiin pyynnöstä merkitä lainhuutotodistukseen. Jon-kin verran hämäräksi jää, kenen pyynnöstä edellä mainittuja täsmennyksiä lainhuutotodistukseen tehtäisiin. Voiko esim. ulosottoviranomainen pyy-tää työnsä helpottamiseksi vastaista varten tallentamaan kuolinpesän yhteystiedot lainhuutotodistukseen?
Väestötietolaki (4 a §)
Toteutessaan yhteystietojen tallettaminen on erinomainen tietolähde ulosotolle. Kuolinpesien yhdyshenkilöiden vaivaton selvittäminen tukee myös-kin ulosottolain muutosesitystä, jonka mukaan ulosottomiehen aloitteesta tapahtuva kuolinpesän virallisselvitys voisi olla lainmuutoksen jälkeen mandollinen.

Laki verotustietojen julkisuudesta ja salassapidosta (20 §)

Säännöksessä ei ole mainittu, milloin tiedot on annettava.	Tietojen saanti ei saisi kovin paljon viivästyä siitä, kun tieto on tullut veroviranomaiselle. Esim. ulosottoviranomaiselle voi olla tärkeää omaisuuden hukkaamisen estämiseksi, että tieto yhteyshenkilöstä on saatavissa väestötietojärjestelmän kautta välittömästi, kun se on mandollista.

Valtioneuvoston asetus lainhuuto- ja kiinnitysrekisteristä (14, 15 ja 30 a §)

On todennäköistä, että sähköinen asiointi lainhuuto- ja kiinnitysasioissa kasvaa ja siksi on myös ilmeistä, että hakemuksia tulee aikaisemmasta poiketen virka-ajan ulkopuolella ja myöskin viranomaisilta. Tämän vuoksi ilmoituksen tai hakemuksen tarkan ajankohdan rekisteröinti jopa kellonajan tarkkuudella voi olla joskus tarpeen asian vireilletuloajankohdan varmistamiseksi (15 D.

Yhdistys esittää kuitenkin harkittavaksi, onko järkevää yhdellä hallinnon alalla laajasti hyväksyä tai jopa mainostaa virka-ajan ulkopuolella asioinnin mandollisuutta.	Mieluummin siirtyminen virka-ajan ulkopuolella asiointiin sähköpostin kautta tulisi toteuttaa yhdellä kertaa ja samasta ajankohdasta lukien mandollisimman laajasti ja samalla kertaa jokaisella hallinnon alalla lainsäädäntö tältä osin ajantasaistamalla. Vaarana muutoin saattaa olla oikeudenmenetyksiä ja ainakin oikeudellista epäselvyyttä ja epävarmuutta silloin, kun asioiden tai hakemusten vireillepanon määräaika on virka-aika.

Säännöstä (30 a §) tulisi selventää lisäämällä, kenen pyynnöstä tietoja voidaan rekisteriin merkitä. Voidaanko tietoja merkitä esim.

t

ulosottoviranomaisen pyynnöstä, jos kuolinpesän edustaja tai yhteyshenkilö sitä vastustaa?
Kaupanvahvistaja-asetus (2, 7, 13 ja 15 §)
Kaupanvahvistajan ilmoitus on lähetettävä sen vahvistamista seuraavan arkipäivän kuluessa. Määräaika on lyhyt. Voisiko määräaika olla edes kaksi päivää?	Mikä on vastuu ja seuraukset, jos ilmoitus myöhästyy vaikkapa yhden päivän hyvinkin inhimmillistä syistä. Ilmoituksen antaminen sähköisellä lomakkeella ja ilmoituksen lähettäminen vain yhteen paik‑
kaan on järkevä uudistus.	Ilmoituksen tietoja tulisi jonkin verran yksinkertaistaa. Esim. yksityiskohtaiset pinta-ala-, kaava- ja rakennustiedot ilmoituksen vastaanottaja saanee omista rekistereistään jopa luotettavampina kuin kaupanvahvistaj an ilmoituksesta.

Kokoavasti Suomen Kihlakunnanvoudit ry yhtyy toimikunnan ehdotukseen ja tukee hankkeita, joilla sähköistä asiointia ja tiedonsiirtoa hyödynnetään ehdotetuin tavoin. Keskeisin uudistuksen hanke kuolinpesän yhteyshenkilöiden tietojen tallettaminen väestötietojärjestelmään tulisi toteuttaa mahdollisimman nopeasti, vaikkakaan uudistusta kaikilta osin ei olisi yhdellä kertaa mandollista aikaansaada.
Helsinki	3 2.66 S
V 
Juhani Toukola
Suomen Kihlakunnanvoudit ry puheenjohtaja